K6 Nisma' u nifhem avviż jew ġabra ta' avviżi bil-fomm u minn mezzi teknoloġiċi marbutin kemm mal-ħajja tiegħi ta' kuljum kif ukoll ma' dik tal-komunità li ngħix fiha, avviżi li jkun fihom id-dati, ħinijiet u dettalji oħra ewlenin, bħal avviż fuq ġurnata sportiva fl-iskola, kors tal-kompjuter organizzat mill-Kunsill Lokali, oġġett jew pet mitluf u l-bqija

Avviżi mwassla mill-Kunsill Lokali tal-Mosta

Stampa li fiha test, clipart

Deskrizzjoni ġġenerata awtomatikament

*(Dan it-test hu fittizju)*

Kull nhar ta’ Ħadd filgħaxija Radju Mosti jxandar avviżi mill-Kunsill Lokali tal-Mosta. Dawn huma l-avviżi li xandar għall-perjodu tat-Tnejn 4 t’Ottubru sal-Ħadd 10 t’Ottubru.

Għada t-Tnejn 4 t’Ottubru l-librerija se tkun magħluqa għall-pubbliku. Is-servizz jerġa’ lura għan-normal l-għada t-Tlieta 5 t’Ottubru.

Mit-Tlieta 5 t’Ottubru l-pubbliku se jkun jista’ jiġbor 2 pakketti boroż tal-iskart organiku u 2 pakketti boroż tar-riċiklaġġ mill-Kunsill Lokali. Dan jista’ jsir mit-8.30am sal-11.00am. Ġibu magħkom il-karta tal-identità.

Sakemm jinħareġ avviż ieħor l-Erbgħa 6 t’Ottubru Triq Ponsonby se tingħalaq għat-traffiku minħabba t-tqegħid tat-tarmak. Matul dan il-perjodu t-traffiku se jgħaddi minn toroq oħra skont it-tabelli.

Mill-Ħamis 7 t’Ottubru jinfetħu l-applikazzjonijiet għal Kors Bażiku fil-Kompjuter għall-adulti. Il-kors jikkonsisti f’5 lezzjonijiet u l-prezz tal-kors hu ta’ €50. Dawk interessati għandhom japplikaw online jew mill-Kunsill Lokali tal-Mosta fil-ħinijiet tal-uffiċċju.

Il-Ġimgħa 8 t’Ottubru bejn it-8.00am u l-4.30pm se jkun hemm qtugħ fil-provista tal-elettriku fi Triq il-Mitħna, Triq il-Waqqafa u Triq Durumblat.

Il-Ġimgħa 8 t’Ottubru l-Kunsill Lokali tal-Mosta qed jorganizza ħarġa għall-mużew Esplora. Tluq fit-8.00am minn quddiem iz-zuntier tal-bażilika tal-Mosta. Il-prezzijiet huma €8 għall-adulti u €6 għall-anzjani. Dan jinkludi t-trasport, l-entratura u l-ikel. Biljetti mill-Kunsill Lokali tal-Mosta sa nhar l-Erbgħa 6 t’Ottubru.

Is-Sibt 9 t’Ottubru l-Mobile Blood Donation Unit se jkun mal-ġenb tal-bażilika tal-Mosta mis-7.00am sas-1.00pm. Id-donaturi jistgħu jista’ jkollhom minn 18-il sena sa 65 sena. Kull min se jagħti d-demm għandu jieħu miegħu l-karta tal-identità.

Il-Ħadd 10 t’Ottubru se ssir il-festa annwali Festa Mostija. Se jkun hemm stands tal-ikel u xorb tradizzjonali Malti, mużika Maltija u għana tradizzjonali Malti. Ix-xelters ta’ żmien it-Tieni Gwerra Dinjija se jkunu armati b’diversi esebiti. Se jkun hemm ukoll rokna għat-tfal. Is-serata se tibda mis-7.00pm ’il quddiem u d-dħul huwa b’xejn.

Dawn l-avviżi tistgħu tarawhom ukoll fuq is-sit tal-Kunsill Lokali.